ایرانداکی اعتراض آکسییالارینا گؤره حبس ائدیلن و حبسخانالاردا اؤلن اعتراضچیلارین سایی ۵-ه چاتیب.
آخار. آذ خبر وئریر کی، بونو «آزادلیق رادیوسو»نون ایران بؤلمهسینه آچیقلاماسیندا ایرانلی حقوق مدافعهچیسی نسرین ستوده سؤیلهییب.
«منده اولان معلوماتلارا گؤره، ۲۲ یاشلی سینا قنبریدن باشقا، گنج آکسییاچیلار محسن عادیلی و وحید حیدری دزفول اراک زیندانیندا اؤلوب. بوندان باشقا، آدلاری هلهلیک بللی اولمایان ۲ نفر ایسه تهرانین ائوین زیندانیندا نامعلوم سببلردن حیاتلارینی ایتیریبلر. حاضردا مسئله نین ماهیتینی آراشدیرماقلا مشغولوق»، - دئیه او بیلدیریب.
قید ائدک کی، بوندان اؤنجه اعتراض آکسییالاریندا ایشتیراک ائدن ۲۲ یاشلی اعتراضچی سینا قنبرینین ایشگهنجهلر آلتیندا قتله یئتیریلمهسینه دایر معلومات یاییلیب. بو معلوماتی سونرادان ایران رسمیلری ده تصدیقلهییب. اونلار قنبرینین اؤزونو آیاق یولوندا آساراق اؤلدوردویونو بیلدیریبلر.
azb_Arab azb_Arab azb_Arab azb_Arab